નાણાપ્રધાને કૉર્પોરેટ્સ બૉન્ડ્સમાં ક્વૉલિફાઇડ વિદેશી રોકાણકારોનું રોકાણ વધે એ માટે પ્રયાસ કર્યો છે, પણ આ પ્રયાસ કેટલો સફળ રહે છે એ તો સમય કહેશે. અત્યારે તો ભારતીય રોકાણકારો સુધ્ધાં એમાં વધુ રસ લેતા નથી, ત્યાં પરદેશીઓ કેટલો રસ લેશે એ સવાલ છે. ખેર, નાણાપ્રધાને શૅરબજારને કંઈ વિશેષ આપ્યું નથી એનું આશ્વાસન જાણકારો એ લઈ રહ્યા છે કે નાણાપ્રધાને વધુ કોઈ નુકસાન નથી કર્યું. જોકે બજારે તો આ બજેટના દિવસે ઘટીને પોતાની નારાજગી દર્શાવી દીધી છે, પરંતુ બજારને બહુ મોટી આશા પણ નહોતી એ હકીકત છે. કુછ અચ્છા નહીં હુઆ એ કરતાં ઝ્યાદા બુરા નહીં હુઆ એવો ભાવ વધુ રહ્યો છે.